Marion Cotillard spiller hovedrollen. Her på filmfestivalen i Cannes 2015. Foto: Georges Biard 
***To dager, en natt*** (fransk: *Deux jours, une nuit*) er en fransk-belgisk-italiensk dramafilm fra 2014, regissert av brødrene Luc og Jean-Pierre Dardenne. Hovedrollene spilles av Marion Cotillard og Fabrizio Rongione. 

Den handler om kvinnen Sandra (Cotillard) som en dag blir oppsagt fra jobben. Mens hun er sykmeldt oppdaget sjefene nemlig at de klarer seg uten henne. Kollegene må imidlertid jobbe litt hardere, men er lovet en bonus som gulrot til å godta avgjørelsen. Men Sandra greier å få lov til å avholde en avstemning over helgen. Disse dagene benytter hun til å oppsøke kollegene en etter en for å spørre om de kan stemme på henne, og velge vekk bonusen, så hun beholder jobben.

Om filmen
---------

Filmen hadde premiere på filmfestivalen i Cannes. Den hadde kinopremière i Belgia og Frankrike dagen etter. 

Den fikk svært god omtale av kritikere, og den har 97 % på Rotten Tomatoes. Birger Vestmo fra *Filmpolitiet* skrev at filmen er «et dypt menneskelig drama om konfliktene som oppstår når samhold og solidaritet kolliderer med samfunnets krav til økonomi og effektivitet», og roste skildringen til Cotillard. Filmnettstedet *Montages* var også fornøyd med tolkningen hennes, og skrev følgende: «Marion Cotillards usminkede ansikt og sliterkropp er foran kameraet i så godt som hver eneste innstilling. Hun skrur oss fast til lerretet. At en skuespillerinne med så åpenbare stjernekvaliteter kan slipe seg selv så langt ned – til et vanlig, tynt ingenting – vitner om en formidabel prestasjon.»

Filmen var Belgias kandidat til Oscar for beste fremmedspråklige film, men den ble ikke nominert. Marion Cotillard ble imidlertid nominert til Oscar for beste kvinnelige hovedrolle for rolleskildringen sin i filmen.

Rolleliste
----------

* Marion Cotillard som Sandra Bya, en kvinne som forsøker å stabilisere arbeidslivet etter en depresjon.
* Fabrizio Rongione som Manu Bya, Sandras ektemann som hjelper henne med å få tilbake jobben.
* Olivier Gourmet som Jean-Marc
* Pili Groyne som Estelle, en av døtrene til Sandra og Manu Bya.
* Simon Caudry som Maxime, en av døtrene til Sandra og Manu Bya.
* Catherine Salée som Juliette, Sandras bestevenninne som får satt i stand en ny avstemning.
* Batiste Sornin som M. Dumont, Sandras tidligere sjef.

Referanser
----------

1. ↑  Rotten Tomatoes (besøkt 6.3.2016)
2. ↑  Vestmo, Birger (3. september 2014). «To dager, en natt». *Filmpolitiet*. NRK. Besøkt 22. august 2015.
3. ↑  Kristiansen, Lars Ole (5. juni 2014). «En vise om nestekjærlighetens kår: To dager, en natt». *Montages*. Besøkt 22. august 2015.

Eksterne lenker
---------------

* (en) *To dager* på Internet Movie Database Rediger på Wikidata

* (no) *To dager* hos Filmfront Rediger på Wikidata

* (sv) *To dager* i Svensk Filmdatabas Rediger på Wikidata

* (da) *To dager* i Danmark Nationale Filminstitut Rediger på Wikidata

* (en) *To dager* på AllMovie Rediger på Wikidata

* (fr) *To dager* på Allociné Rediger på Wikidata

* (nl) *To dager* på MovieMeter Rediger på Wikidata

* (en) *To dager* på Turner Classic Movies Rediger på Wikidata

* (en) *To dager* på Rotten Tomatoes Rediger på Wikidata

* (en) *To dager* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** BBC Things
 |